GUERRA-E-PATZ-II-WEB	Qu‟è cinquanta ueit ans e non è vist jamès ua vergonha semblabla, e dempús d‟exigir-li a Pierre era sua paraula d‟aunor de qué ad arrés li condarie çò que l‟anaue a explicar, Maria Dmitrievna l‟expliquèc que Natasha auie trincat damb eth prince Bolkonski sense avertir a sa pairs d‟aquerò, qu‟era causa dera trincadura auie estat Anatòl Kuraguin, que damb eth l‟auie metut en relacion era pròpia hemna de Pierre, e que Natasha auie sajat de húger en absencia de sa pair pr‟amor de maridar-se secretaments damb Anatòl.